तेल तेरे बाप का, लंका लगा देंगे.. से लोग नाराज; राइटर मनोज मुंतशिर ने कहा- इसी हफ्ते करेंगे बदलाव
Adipurush Movie Dialogues And Scene Controversy; प्रभास और कृति सेनन स्टारर फिल्म आदिपुरुष के विवादित डायलॉग्स बदले जाएंगे। फिल्म के राइटर मनोज मुंतशिर ने रविवार को ट्वीट कर जानकारी दी
प्रभास और कृति सेनन स्टारर फिल्म आदिपुरुष के विवादित डायलॉग्स बदले जाएंगे। फिल्म के राइटर मनोज मुंतशिर ने रविवार को ट्वीट कर जानकारी दी। फिल्म 16 जून को रिलीज हुई थी। पहले दिन 140 करोड़ का रिकॉर्ड कलेक्शन किया था, लेकिन इसका विरोध भी हो रहा है।
मुंतशिर ने कहा, '3 घंटे की फिल्म मे मैंने 3 मिनट कुछ लोगों की कल्पना से अलग लिख दिया होगा, लेकिन मुझे सनातन विरोधी क्यों कहा जा रहा है। मैंने भगवान श्री राम के लिए ‘जय श्री राम’, ‘शिवोहम’, ‘राम सिया राम’ पर भी लिखा है, लेकिन इन डायलॉग्स पर किसी ने ध्यान नहीं दिया।'
फिल्म को बैन करने के लिए दिल्ली हाईकोर्ट में याचिका भी दायर की गई है। इसे हिंदू सेना के राष्ट्रीय अध्यक्ष विष्णु गुप्ता ने लगाया है। इसमें फिल्म के कई सीन, डायलॉग्स और किरदारों को हटाने की मांग की है।
मनोज मुंतशिर ने कहा- जो संवाद आहत कर रहे, उन्हें हटाएंगे
खबर में आगे बढ़ने से पहले, इस पोल पर अपनी राय दें...
कॉन्ट्रोवर्शियल डायलॉग, जिन पर लोगों को आपत्ति है
लोग कैंसिल कर रहे फिल्म के टिकट
कुछ लोग सोशल मीडिया पर टिकट कैंसिल कर इसकी फोटो शेयर कर रहे हैं। एक शख्स ने 9 टिकट खरीदे थे, लेकिन फिल्म पर जारी विवाद के बाद उसने टिकट कैंसिल कर दिए। उसने टिकट कैंसिल कर लिखा है कि वे अपने बच्चों को ऐसी 'रामायण' तो नहीं दिखाएंगे।
फिल्म में एक सीन है जिसमें रावण बने सैफ अली खान अजगरों के बीच लेटे दिखाई दे रहे हैं। सोशल मीडिया पर इसे लेकर मीम भी बनाए जा रहे हैं। लोगों का कहना है कि ओम राउत वाला रावण पाइथन मसाज भी लेता है। इसके अलावा एक सीन और है जिसमें रावण चेहरे पर वेल्डिंग वाला मास्क पहनकर हथौड़े चला रहा है। इस सीन पर भी मेकर्स की सोच पर सवालिया निशान खड़े हो रहे हैं।
ये खबरें भी पढ़ें-
केंद्रीय मंत्री ने की आदिपुरुष बैन करने की मांग:रेणुका बोलीं- CM बघेल से आशा, श्री राम के ननिहाल में इस फिल्म पर प्रतिबंध लगाएंगे​​​​​​
छत्तीसगढ़ में फिल्म आदिपुरुष पर बैन लगाने की मांग केंद्रीय राज्य मंत्री रेणुका सिंह ने की है। उन्होंने सोशल मीडिया के जरिए ये मांग प्रदेश के मुख्यमंत्री भूपेश बघेल से की है। उन्होंने फिल्म के कुछ दृश्यों पर आपत्ति भी दर्ज की है। फिल्म आदिपुरुष 16 जून को रिलीज होने के फौरन बाद से ट्रोल हो रही है। आम लोग भी सोशल मीडिया पर फिल्म के निर्माता, निर्देशक और लेखक को काेस रहे हैं।
पूरी खबर पढ़ने के लिए यहां क्लिक करें-
एक और विवाद में घिरी ‘आदिपुरुष’:फिल्म के नेगेटिव रिव्यू हटाने के लिए रिश्वत दे रहे हैं मेकर्स!
ओम राउत की फिल्म ‘आदिपुरुष’ सोशल मीडिया पर मीम मटेरियल बन चुकी है। फिल्म रिलीज होने के बाद से ही इंटरनेट पर इसकी जमकर आलोचना की जा रही है। टपोरी डायलॉग्स से लेकर सीता को भारत की बेटी बताने तक फिल्म कई विवादों में घिर चुकी है। अब इससे जुड़ा एक और विवाद सामने आ रहा है। कुछ रिपोर्ट्स की मानें तो फिल्म की टीम कुछ सोशल मीडिया यूजर्स को फिल्म के नेगेटिव रिव्यूज डिलीट करने के बदले में रिश्वत ऑफर कर रही हैं।
पूरी खबर पढ़ने के लिए यहां क्लिक करें-
विवादों के बीच आदिपुरुष की बॉक्स ऑफिस पर बंपर शुरुआत:₹140 करोड़ का वर्ल्डवाइड कलेक्शन किया; ₹85-90 करोड़ रही डोमेस्टिक कमाई
आदिपुरुष ने पहले दिन 85-90 करोड़ रुपए का डोमेस्टिक कलेक्शन किया है। इसमें 37.25 करोड़ रुपए हिंदी वर्जन से आए हैं, जबकि 50 करोड़ तेलुगु और अन्य वर्जन से हैं। इसके अलावा फिल्म ने पहले दिन 140 करोड़ रुपए का वर्ल्डवाइड कलेक्शन किया है। तमाम विवादों के बावजूद फिल्म के पहले दिन के आंकड़े जबरदस्त हैं।
पूरी खबर पढ़ने के लिए यहां क्लिक करें-